**Білім беру саласы:** Әлеумет

**Оқу қызметі:** Экология негіздері

**Тақырыбы:** «Туған өлке табиғаты»

**Мақсаты:** Балаларды туған жерінің табиғаты фауна флора әлемімен таныстыру; Табиғат аясында қауіпсіздік ережелерін сақтауға үйрету; Өндіріс орындарының табиғатқа тигізер зияны туралы балаларда экологиялық түсінік қалыптастыру. Туған жердің табиғатына сүйіспеншілікпен қарауға, қадірлей білу және қамқорлық жасай білуге баулу. Балалардың ойлау қабілеттерін дамыту.

**Әдіс –тәсілдер:** әңгіме, түсіндіру, көрсету, сұрақ –жауаптар, алдын –ала жұмыстар.

**Көрнекі – құралдар**:   тақырып бойынша суреттер, слайд.

1. Кіріспе бөлім.

– Сәлеметсіңдер ме балалар! Мен сендерді көргеніме өте куаныштымын. Ендеше бір-бірімізге деген жылы лебіздерімізді білдіріп таңғы шаттық шеңберін жасайық.

Жарқырайды туған өлке даласы,

Жарқырайды туған өлке қаласы.

Қайырлы таң достарым,

Қайырлы таң бақшамыз ,

Қайырлы таң қонақтар!

Туған жердің таңы атты

Алтын сәуле таратты.

* Балалар, сендер орындарына отырмас бұрын мен сендерге жұмбақ жасырамын, мұқият тыңдаңдар.

Бір жерінде ыстық,

Бір жерінде суық.

Бір жерінде күн,

Бір жерінде түн.

Бұл не деген,

Керемет алып неткен? ( жер шары)

-Иә, дұрыс айтасыңдар, міне мынау жер шары, пішіні қандай?

Балалар қараңдардаршы, біз осы жер шарының мына бір жерінде орналасқан екенбіз.

Балалар, біз қазір сендермен «Біздің жер шарымыз» атты ойынын ойнаймыз.

Ойын шарты бойынша мен қолымдағы допты бір балаға лақтырып, «Жер шарында кімдер өмір сүреді?» деп айтамын қағып алған бала жер шарында кімдер? Нелер? мекедейтінін шапшаң айтып допты кері лақтырады.

* Жарайсыңдар, балалар! Адам, құстар,жануарлар, жәндіктер, аңдар, ағаштар, гүлдер, таулар. Бұның барлығын бір сөзбен айтқанда не деп айтамыз?

Дұрыс айтасыңдар, біз бүгін сіздермен осы табиғат әсіресе туған жеріміз Қарағайлының табиғатымен, экологиясымен тереңірек танысатын боламыз.

1. Негізгі бөлім.

**Ғажайып сәт**

Экраннан көгершін ұшып келіп, хат әкеледі.

Табиғат аясындағы ақ қайың ағашынан келіп тұр екен.

**Хат**

Сәлеметсіздер ме, құрметті балалар! Мен Кент тауларында өсетін ақ қайың ағашымын.Мен сендерге жазда жандарыңа сая болатын едім. Кәзіргі кезде менің қалым нашарлап бара жатыр. Мен сендерден сұрайтыным маған көмек беріңдерші. Сәлеммен, Ақ қайың!

-Балалар сендер, мейрімді де ақылды, сүйкімді балаларсындар. Ендеше ақ қайыңға көмектесеміз бе?

Ендеше Табиғат аясына барып, ақ қайыңға көмектесейік.

Балалар орындарынан тұрып, киімдерін киіп, жолға шығады.

Тыныштық сәті: Табиғат құбылыстарының дыбыстарын тыңдау.

Тәрбиеші:

- Балалар не естідіңдер?

- Ненің дыбысы деп ойлайсыңдар?

Осы құбылыстардың барлығы табиғат құбылыстарына жатады.

Жерде аңдардың іздері жатады.

Қараңдаршы балалар, табиғат аясында неше түрлі аңдар жүреді екен.Әсіресе, жаңбырдан кейін сыз жерлерде түрлі аңдардың ізін байқауға болады.Біздің Қарағайлы жерінде, Кент тауларында мекендейтін аңдардың іздері болса керек. Ендеше балалар, жердегі аңның ізінің, қай аңдікі екенін қарап көрейік. Келіңдер жасыл алаңға отырып, қарайық.

Интерактивті тақтадан жердегі аңның ізінің, қай аңдікі екенін түсіндіріп көрсету.(түлкі, қасқыр, қоян, бұлан, кірпі)

-Балалар, қараңдаршы сылдырап ағып жатқан не екен?

-Дұрыс, бұл су.

- Судың бізге қандай пайдасы бар?

-Дұрыс айтасыңдар балалар, біздің Қарағайлы маңында атақты Талды өзенімен Бөгенбай көлі бар. Онда түрлі балықтар өмір сүреді екен.( Карп, табан балық, сазан, мөңке, ақ балық, шортан)

Орындарынан тұрып, алға қарай жылжиды.

* Балалар біз ақ қайыңға жеткенімізше әлі біраз жол жүру керек. Мен сендерге тағы бір жұмбақ жасырамын, мұқият тыңдаңдар.

Бар ма, жоқпа, оны анық білмейсің,

Ол жоқ жерде өмір сүріп жүрмейсің? Ол не ?

- Ауа бізге не үшін керек?

- Дұрыс айтасыңдар, балалар. Бірақ балалалар, әсіресе біздің Қарағайлы жерінде өздерін білетіндей үлкен өндіріс орны бар, ол өндірістен зиянды заттар бөлініп, ауа ластанады. Табиғат аясындағы ағаштар, әсем гүлдер, тіпті бөлмеміздегі гүлдер де ауадағы шаңды жұтып, бізге таза ауа жіберіп отырады екен. Демек өсімдіктерге қамқор болуымыз керек.

Міне, ақ қайынға да келіп жеттік!

Сәлеметсіз бе, ақ қайың!

Біз сіздің жіберген хатыңызды алып сізге көмек берейік деп келдік.

**Ақ қайың:** көгершін құсынан жіберген хатымды алып, оқып, келгендеріңізге рахмет! Өздерің көріп тұрғандай ластанған ауа, қопарылған жер қыртысы басқада зиянды әсерлердің зардабын шегіп тұрмын.Табиғат аясына келген адамдар қоқыстарын шашып, бұтақтарымды сындырып та кетіп жатыр. Жақында өрттен әрең дегенде аман қалдым. (күрсініп)

Тәрбиеші: мұңайма ақ қайың, біздің балалар табиғатты қорғау жолдарын біледі. Солай емес пе балалар. Ендеше, қане айтыңдаршы, табиғат аясындағы қандай қауіпсіздік ережелерін білесіңдер.

* Табиғатты ластамай, тазалықты сақтай біліуіміз керек.
* Табиғат аясына шыққанда қоқыстарды тастамау керек.
* Ағаштармен бұтақтарды сындырмау керек.
* Отпен ойнамау керек.
* Құстардың ұясын бұзбау керек.

Ақ қайың, біздің балаларымыз табиғатты қатты құрметтейді.Олар табиғат жайлы тақпақтар да біледі.

Тақпақтар

**Ясмина:**

Бұтақтарды сындырмай

Тазалықты сақтаймыз

Гүл өсіріп су құйып

Табиғатты қорғаймыз

**Нұрислам:**

Бақта гүлдер тереміз

Бірге ойнаймыз күлеміз

Міне біздер қандаймыз

Табиғатты қорғаймыз

**Мөлдір:**

От та, суда, ауа да

Жан-жануар барлығы

Орман теңіз тауларда

Табиғаттың байлығы

**Айша:**

Табиғат егіз адаммен

Ұқсастық табам содан мен

Мәңгілік болсын егіздер

Жер –Ана , көк теңіздер

**Ақ қайың:** Рахмет балалар! Тамырларыма нәр барып, бұтақтарыма жан біткендей болды! Біздің туған жеріміздің асты қазба байлыққа толы, орманында аңдар мен құстары көп, өзен- көлі түрлі балыққа бай мекен. Менің сендерге айтатыным, осы табиғат ананы көздеріңнің қарашығындай сақтаңдар. Туған жердің болашақ иелері сендерсіңдер. Қарағайлымыздың табиғаты сендердің қолдарында.

3.Қортынды:

- Міне балалар, біз табиғат аясындағы ақ қайыңға да көмектестік.

- Балалар сендерге табиғат аясында болған ұнады ма?

- Балалар біз табиғат аясында нені білдік?

«Жақсы, жаман» дидактикалық ойынын ойнауға шақырамын

Ол үшін ғажайып дорбаның ішінен табиғатқа байланысты, суреттерді қарап, жақсы, жаман екенін айтып, тақтаға апарып орналастырасыңдар.

Рахмет балалар, енді тобымызға оралайық.

**Күтілетін нәтиже:**

**Нені біледі:** Туған жерде мекендейтін аңдар, судағы балық түрлерін.

**Қандай түсініктерді игереді:**табиғат аясында қауіпсіздік ережелерін.

**Меңгерген дағдылары мен іскерліктері**: Табиғатты аялауға, қамқорлықпен қарауға.

ҚМҚК «Балдырған» балабақшасы

Ұйымдастырылған ашық оқу қызметі

Тақырыбы: «Туған өлке табиғатын қорғайық»

«Қызғалдақ» ортаңғы тобы

Тәрбиеші: Дакерова Г.С

Қарағайлы 2019





  





